钦定古今图书集成/明伦汇编/官常典/第360卷 > 李曰辅
## 钦定古今图书集成/明伦汇编/官常典/第360卷 > 李曰辅

按《明外史魏呈润传》：“李曰辅，字元卿，南昌人。万历中，
举于乡。天启初，为成都推官，巡抚朱燮元倚以兵事，

寻又遣用者五，非兵机则要地也’。廷臣方交章而登
岛，陕西又有两阉之遣，假专擅之权，骇中外之听，启
水火之隙，开依附之门，灰任事之心，藉委卸之口。小
臣不敏，实为寒心。陛下践阼，尽撤内臣，中外称圣，昔
何以撤？今何以遣？天下多故，择将为先。陛下不筑黄
金台，勤招颇、牧，乃急急内臣是遣，曾何补理乱之数
哉？”帝怒，镌三级，为广东布政司照磨，归隐西山香城
寺，携一仆与居，寻遣还，与僧共晨夕而已。然读《濂》《洛
书》不辍，山居十馀年卒。福王时，复官。